Panggonan kang dipilih dadi kutha krajan lan punjer pamaréntahan iki yaiku alas kang ingaran Beringin, kang wis ana désa ciliké yaiku Pachetokan, lan ana sawijining pasanggrahan kang jenengé Garjitawati, kang diyasa déning Susuhunan Pakubuwana II lan jenengé banjur diowahi dadi Ayodya. Sawisé panetepan mau diwedharaké, Sultan Hamengkubuwana sigra mrintahaké marang rakyat supaya mbabad alas mau kanggo diadegaké sawijining karaton.